Aga 2001 aastal läksin ma siis päriselt folkima. 2000. aasta suvel olin ma Ekspres Hotline's tööl ja ühel töökaaslasel oli folgi plakat laua kohal ja tõenäoliselt see plakat sisendas mulle põhjalikult, et varsti, varsti… Sellel esimesel suurel folgil käisin tegelikult kolmel piletiga kontserdil - Jääboiler, Tulli Lum ja Dagö. Kes tahab, see näeb selles muidugi  teatavat süsteemi :D Lisaks muidugi vabalava ja muu improviseerimine. Ma sain endale tohutul hulgal tuttavaid - suuremalt jaolt olid need küll "tartu hipid". Ja mina olin ennast 100% leidnud kogu selle melu keskel… Arvata on, et ma juba siis tõotasin endale, et tulevikus lähen sinna igal aastal.